Správa z návštevy podpredsedu EK Maroša Šefčoviča, pani komisárky EK pre výskum a inovácie Maire Geoghegan Quinnovej a DG JRC Dominiquea Ristoriho 
v SR v dňoch 17.-19.6. 2012 v Bratislave

Miesto: 		Bratislava
Účasť: 	Dušan Šándor - SZ SR pri EÚ                                       
Spracoval: 		D. Šándor
Č. TIC: 		100.569/2012-BESZ/1

	Zhrnutie najdôležitejších bodov:

Pani komisárka vyzvala všetky slovenské subjekty, aby sa zapojili do poslednej veľkej výzvy v programe FP7. Zvrejnené to bude 9.júla 2012. Pôjde o najväčšiu sériu výziev a bude v nich alokovaných až 8 mld.eur.

Pani komisárka uviedla, že sa budú dať kombinovať zdroje zo ŠF s H2020. 
„ERA chairs“ bude program kde top európsky výskumník príde (aj s tímom) do menej vyspelého ČŠ v oblasti VaV a pomôže im zapojiť sa do FP7 a sietí a vybudovať excelentné pracoviská. Tieto „ERA chairs“ a ich platy bude platiť Európska komisia. 

	Správa:

Stále zastúpenie SR pri EÚ v spolupráci s MŠVVaŠ SR (SVaT), Delegáciou EK v SR, APVV SR, kabinetmi komisárov Šefčoviča a Geoghegan-Quinnovej a JRC („Joint Research Centre“) Európskej komisie zorganizovali návštevu 2 komisárov EK a generálneho riaditeľa JRC a ich účasť na 3 konferenciách v SR v dňoch 18.-19.6. 2012.

Konferencia APVV SR:

Na výročnú konferenciu APVV SR boli o.i. pozvaní zástupcovia MŠVVaŠ SR, SAV, univerzít, SMEs, priemyslu. Na konferencii a následnej diskusii sa nakoniec zúčastnilo cca 200 slovenských, kľúčových „stakeholderov“. Z nich asi 10 sa zapojilo do diskusie s komisármi a šéfom JRC. 
O.i. slovenskí diskutujúci uviedli tieto skutočnosti:
SR by pomohlo, ak by projekty v SR posudzovali aj zahraniční hodnotitelia, a aby sa projekty podávali v anglickom jazyku. V „Europe 2020“ je málo zdôraznená úloha kvalitného vzdelávania.

V diskusii boli slovenské subjekty a zástupcovia VaV veľmi aktívni a konštruktívni. Rovnako zástupcovia EK boli veľmi dobre pripravení a obojstranne bola diskusia hodnotená ako veľmi dobrá. 
Minister školstva, vedy, výskumu a športu SR Dušan Čaplovič uviedol, že SAV aj APVV SR prejdú transformáciou. Stanú sa verejno-právnymi subjektami. Ministerstvo chce, aby slovenské subjekty lepšie využívali európske grantové programy (ŠF, FP7/H2020). Pán minister uviedol, že požiadal o audit 64 centier excelentnosti. Je potrebné, aby boli efektívne a trvaloudržateľné. Pripomenul, že SR má zodpovednosť aj za EÚ. 
Uviedol, že prioritou bude podpora 5 oblastí vo vede a výskume (energetika, ICT, „zelené technológie“, biotechnológie, „advanced materials“) a peniaze chcú dať tým tímom, ktorí sú najlepší. Bude zavedená aj kontrola výsledkov a ich hodnotenie. Vláda podporí najmä technické a prírodné vedy. 
Minister požiadal aj o audit (medzinárodnú firmu) pre OP VaV a OP vzdelávanie. 
APVV  SR ukázala svoju opodstatnenosť. Za roky 2007-2012 podporila cca 3000 projektov VaV za cca 200 mil.eur. Minister sa chce pokúsiť, aby sa vrátili úspešní slovenskí výskumníci zo zahraničia. Považuje za dôležité aj interdisciplinárne výzvy.

Pani komisárka M.Geoghegan-Quinnová vo svojom vystúpení uviedla, že v programe je pomerne veľa zmien a aj zjednodušení. EK chce podporiť VaV od idey až po trh. EÚ by sa mala stať atraktívnou pre ostatných. Program Horizont 2020 je dôležitou časťou iniciatív „Innovation Union“ a „Europe 2020“. V „Innovation Union“ je 34 špecifických odporúčaní.  EIPs („European Innovation Partnership“) pre „Raw Materials“ a „Trvaloudržateľné poľnohospodársto“ boli schválené 29.2. 2012. 
Dôležitou bude koherencia medzi EÚ a národnými politikami a grantovými programami. Stále však existuje veľká priepasť v inováciách medzi ČŠ EÚ.
H2020 bude dostatočne otvorený aj pre nováčikov. Pani komisárka uviedla, že cca v polovici programu FP7 vyčerpali zatiaľ slovenské subjekty cca 45 mil.eur. (Pozn.: To je veľmi málo. Ak by SR čerpala cca toľko %, aký ma podiel na obyvateľstve EÚ, tak by za 7 rokov získala cca 550 mil.eur a v polovici čerpania cca 275 mil.eur). 
Pani komisárka vyzvala všetky slovenské subjekty, aby pozorne sledovali, keď budú zverejnené nové a de facto posledné výzvy pre FP7 – 9.júla. Pôjde o najväčšiu sériu výziev a bude v nich alokovaných až 8 mld.eur.
EK v spolupráci s Delegáciou EK v SR pripraví k tomu prednášajúcich.
Komisárka vyzvala VaV komunitu v SR o podporu pri zachovaní navrhnutého rozpočtu pre H2020.

Pani komisárka uviedla, že sa budú dať kombinovať zdroje zo ŠF s H2020. 

„ERA chairs“ bude program kde top európsky výskumník príde (aj s tímom) do menej vyspelého ČŠ v oblasti VaV a pomôže im zapojiť sa do FP7 a sietí a vybudovať excelentné pracoviská. Tieto „ERA chairs“ a ich platy bude platiť Európska komisia. 

Generálny riaditeľ D.Ristori predstavil „JRC“. Vyzval slovenské subjekty na väčšie zapojenie sa do „Dunajskej stratégie“. 7.6. 2012 sa napr.stretli v Luxemburgu ministri dopravy „dunajských krajín“. Do budúcnosti budú nastavené tzv. kondicionality pre ŠF a aj synergie medzi H2020 a ŠF. Pre SR môže byť zaujímavý aj tzv, „European Flood Alert System“.

Podpredseda EK Maroš Šefčovič položil rečnícku otázku: „Aké chceme mať Slovensko v roku 2020“? SR má veľký potenciál v efektívnejšom využívaní fondov EÚ. Čerpanie zo ŠF (VaV) by malo byť vyššie než 40%. Budú tzv.“partnerské zmluvy“. EK bude mať možnosť skoršieho zásahu, ak niečo nepôjde dobre. M.Šefčovič by chcel, aby SR uvažovalo o tzv. „slovenskom CZELO-e“. M.Šefcovič si myslí, že po 1.9. 2012, po reorganizácii MŠVVaŠ SR by sa mohla vytvoriť (cez medzinárodný výber) funkcia „Chief Scientific Advisor“. 

Konferencia „Europe 2020“:

Pani komisárka M.Geoghegan-Quinnová a DG JRC D.Ristori boli panelisti v rámci popoludňajšej diskusie so zástupcami americko-slovenskej obchodnej komory a zástupcami slovenského priemyslu.
Pani komisárka uviedla, že priemysel a SMEs budú preferované v novom rámcovom programe. Slovenskí diskutujúci uviedli, že je potrebné, aby sa znalostná spoločnosť stala skutočnosťou a nielen proklamovaným politickým programom. 
Štátny tajomník MŠVVaŠ SR Štefan Chudoba predstavil program novej vlády a MŠVVaŠ SR. Zdôraznil potrebu zamerať sa na spoluprácu v rámci znalostného trojuholníka. Výskumným subjektom chýba často prepojenie s priemyslom. Pokúsia sa sústrediť na prioritné oblasti kde má SR najväčšiu tradíciu a potenciál. Dôležité je aj konkrétne prepojenie s európskymi politikami a grantmi.
Z panelu opäť vyplynula už dlhšie známa skutočnosť, že priemysel a SMEs nemajú dostatok informácií o tomto programe. SZ opätovne vyjadrilo ochotu, že spoločne s MŠVVaŠ SR a asociáciou SOVVA (koordinátor 20 národných kontaktných bodov pre FP7) napomôže v rámci svojich možností zapojiť sa slovenským subjektom do medzinárodných sietí a networkov a do ETP („Európskych technologických platforiem“). Tieto sú predpokladom na úspešné zapojenie sa ako partner do konzorcií v rámci programu FP7.

Okrúhly stôl vedecko-výskumnej obce so zástupcami ministerstiev o budúcnosti VaV v SR a o novom programe EÚ pre vedu, výskum a inovácie „Horizon 2020“:

Na diskusii sa zúčastnili podpredseda EK M.Šefčovič, DG JRC D.Ristori, ŠT MZV SR, P.Javorčík, rektori najväčších slovenských univerzít, SAV, zástupcovia ministerstiev a ďalší zástupcovia vedecko-výskumnej komunity v SR.

Predseda asociácie SOVVA (p.Stanislav Sipko), ktorá podujatie pripravila, vo svojej prezentácii uviedol problémy a výzvy pre komunitu VaV v SR.
Ročne je cez granty k dispozícii cca 400 – 500 mil.eur cez ŠF (OP VaV),
Cca 20-35 mil.eur z grantov APVV SR a cca 7-12 mil eur z FP7. Z OP VaV sú to predovšetkým peniaze na infraštruktúru a vybavenie. Granty APVV  a FP7 sú na základný výskum. V FP7 máme na viac. Ak by sme čerpali ako SI v FP7 cca 100% (v prepočte na podiel obyvateľov) z týchto „competetive calls“ (súťažných grantov), tak by SR mala k dispozícii ďalších cca 100 mil.eur ročne na základný výskum. Pokles účastí SR v FP7 je spôsobený zrejme ŠF a tým, že sú to relatívne ľahšie granty než FP7.
ŠT Š.Chudoba uviedol, že v OP VaV chcú tento rok zrealizovať cca 55 mil.eur. Centrá excelentnosti, kompetenčné centrá a vývojové centrá by sa mali zrejme zredukovať a obsahovať len najvyššiu kvalitu.
Generálny riaditeľ „JRC“ D.Ristori vyzval predstaviteľov SR, aby viac investovali do VaV. Tie ČŠ, ktoré aj v kríze investujú do VaV sú najlepší v FP7 i v raste HDP. JRC ponúka SR spoluprácu na vývoji tzv. „Clean Urban Car“.
Podpredseda EK M.Šefčovič vo svojom vystúpení uviedol, že EÚ zrejme smeruje k väčšej previazanosti a preto aj odporúčania EK pre oblasť VaV budú mať zrejme väčšiu váhu. 
Asociácia SOVVA zlepšila komunikáciu medzi 20 národnými kontaktnými bodmi v SR a EK, resp. SZ SR pri EÚ. 

Na záver DG JRC D.Ristori v sprievode ŠT MŠVVaŠ Š.Chudobu navštívil automobilový závod Volkswagen Bratislava v Devínskej Novej Vsi. Tento závod je ostatné 4 roky najlepším zo 63 závodov VW vo svete v kvalite a presnosti. VW Bratislava má zatiaľ nevyužitý potenciál v oblasti zapojenia sa do rámcového programu. V tejto veci poskytlo následne SZ SR pri EÚ asistenciu strednému manažmentu VW Bratislava.

	Dušan Šándor
	V Bruseli 22.6. 2012 
      
–––––––––––––––––––––––––––––
Zoznam použitých skratiek:

Členské štáty EÚ:
AT – Rakúsko, BE – Belgicko, BG – Bulharsko, CY – Cyprus, CZ – Česká republika, DE – Nemecko, DK – Dánsko, EE – Estónsko, GR, EL – Grécko, ES – Španielsko, FI – Fínsko, FR – Francúzsko, HU – Maďarsko, IE - Írsko, IT – Taliansko, LU – Luxembursko, LV– Lotyšsko, LT – Litva, MT – Malta, NL – Holandsko, PL – Poľsko, PT – Portugalsko, RO- Rumunsko, SE – Švédsko, SI – Slovinsko, SK – Slovenská republika, UK – Veľká Británia, HR - Chorvátsko

Ďalšie skratky:
EK	     Európska komisia 
ČK, ČŠ 	     členské krajiny, členský štát
EP		  Európsky parlament
FP7/H2020		7.rámcový pogram ES pre vedu a výskum/rámcový program „Horizont 2020“	
DG R and I        Generálne riaditeľstvo EK pre výskum a inovácie 
JRC		   Joint Research Centre – Spoločné výskumné centrum Európskej komisie